ၸၢမ်မွၼ်း… ပိူင်ပဵၼ်ၼႂ်းလေႃးၵလူင်ၼႆႉ မၢင်ဢၼ်မၢင်လွင်ႈ ႁဝ်းၸၢင်ႊဝႄႈပႅတ်ႈမၼ်းယူႇသေတႃႉ ၵူၺ်းၼႃႇ ႁဝ်းဢမ်ႇၵုမ်းထိင်းမၼ်းလႆႈမီးတင်းၼမ်။ ၶၢဝ်းၼႃးလူင်တေႉတေႉ လႅတ်ႇလႅင်ႉၵေႃႈ ၸၢင်ႈပဵၼ်လူး။ လိူၼ်ၸဵင် လိူၼ်ၵမ်ၼႆႉ ၶၢဝ်းၵတ်းလူင် တေႉတေႉ ၾူၼ်ယင်းၸၢင်ႈတူၵ်းလႄႇ။ ၼႂ်းၶၢဝ်းလိူၼ်ႁႃႈ လိူၼ်ႁူၵ်းၼႆႉ ၶၢဝ်းမႆႈလူင်ၵေႃႈ ၾူၼ်မၢၵ်ႇႁဵင်းယင်းၸၢင်ႈတူၵ်း။ ၼင်ႇၼၼ်ယဝ်ႉ ၼႂ်းလေႃးၵလူင်ၼႆႉ ဢၼ်ယွၼ်းသူး ဢၼ်မုင်ႈမွင်း ၸိူဝ်းၼၼ်ႉသမ်ႉ ဢမ်ႇပဵၼ်မႃး ဢၼ်ပဵၼ်မႃးၸိူဝ်းၼၼ်ႉသမ်ႉ ဢမ်ႇလႆႈယွၼ်းသူး၊ ဢမ်ႇလႆႈမွင်း။ လွင်ႈၼႆႉ ၸၢမ်မွၼ်းၵေႃႈ တေႁူႉထိုင်ယူႇ။